નોંધનીય છે કે, હાર્દિક પટેલે ખેડૂતો અને પાટીદારોની અનામત સહિતના મુદ્દે આમરણાંત ઉપવાસ આંદોલન શરું કર્યું છે. રવિવારે એટલે કે 2જી સપ્ટેમ્બરે હાર્દિકના ઉપવાસનો નવમો દિવસ છે. આ દરમિયાન હાર્દિકે જળ ત્યાગ કર્યા પછી ગઢડાના સ્વામીનારાયણ મંદિરના સ્વામીએ ઉપવાસના 8માં દિવસે સ્વામીએ હાર્દિકને જળ ગ્રહણ કરાવ્યું હતું. બીજી તરફ હાર્દિકની તબિયતને જોતા ડૉક્ટરો દ્વાર તેને દાખલ થવાની સલાહ આપવામાં આવી રહી છે. પોતાના ઉપવાસ અને માંગને લઈને મક્કમ બનેલા હાર્દિકે કહ્યું છે કે, જો પોલીસ તેને બળજબરી હોસ્પિટલ લઈ જશે તો તે હોસ્પિટલમાં પણ આમરણાંત ઉપવાસ ચાલું જ રાખશે.